Zmluva

o poskytovaní služieb v oblasti IKT

**č. R\_82/2019**

uzavretá na základe § 269 ods.2 zákona č.513/1991 v znení neskorších predpisov („Obchodný zákonník“)

###### Zmluvné strany

Poskytovateľ:

 **IVeS, organizácia pre informatiku verejnej správy**

 Adresa: 041 18 Košice, Čs. armády 20

 Zastúpený: Ing. Stanislav Blaško, riaditeľ

 Pre styk vo veci: Ing. Judita Havasiová, vedúca ekonomického oddelenia

 Tel.; fax: 055/720 33 11; 055/720 33 99

 IČO: 00 162 957

 IČ DPH: SK2020762480

 Bankové spojenie: Štátna pokladnica

 Číslo účtu - IBAN: SK57 8180 0000 0070 00174387

 (ďalej ako „Poskytovateľ“)

Používateľ:

 **Materská škola**

 Adresa : 040 11 Košice, Zuzkin park 2

 Zastúpený : Svetlana Gjabelová, riaditeľka MŠ

 Pre styk vo veci:

 Tel.; fax: 055/6431327

 IČO : 35 559 438

 IČ DPH:

 Bankové spojenie : Prima banka Slovensko, a.s.

 Číslo účtu - IBAN SK87 5600 0000 0005 09330002

 (ďalej ako „Používateľ“)

**Čl. 1**

###### Predmet zmluvy

* 1. Predmetom zmluvy je právo Používateľa používať aktuálne verzie aplikačného programového vybavenia vytvoreného v organizácii IVeS (ďalej len “APV IVeS“) v súlade so Zásadami a podmienkami oprávneného používania SW produktov IVeS (príloha k zmluve, ďalej len „Zásady a podmienky“), konkrétne na APV:

|  |  |  |
| --- | --- | --- |
| APV IVeS | Cena služby bez DPH | Počet inštalácií |
| **Integrovaný balík ekonomických úloh - WINIBEU** | **69,71** | **1** |  |

* 1. Súčasťou predmetu plnenia zmluvy je záväzok Poskytovateľa poskytovať Používateľovi ročnú podporu na predmetné APV IVeS v rozsahu služieb štandardnej technickej podpory k APV IVeS (ďalej len “STP“) – product support a software updates, vymedzených v dokumente Zásady a podmienky. Služby STP poskytuje Poskytovateľ Používateľovi od účinnosti zmluvy po dátum obnovenia služieb STP v nasledujúcom kalendárnom roku, kedy je možné tieto služby opätovne obnoviť v súlade s dohodnutými Zásadami a podmienkami.
	2. Po podpise zmluvy o poskytovaní služieb ku konkrétnemu APV IVeS poskytne Poskytovateľ Používateľovi inštalačné médium s používateľskou dokumentáciou v elektronickej forme.

**Čl. 2**

**Cena služby a spôsob fakturácie**

* 1. Cena služby je stanovená dohodou zmluvných strán, v súlade so zákonom NR SR č. 18/1996 Z.z. o cenách v znení neskorších predpisov a predstavuje spolu sumu **69,71,- €** bez DPH, ktorá vychádza z aktuálneho cenníka služieb k predmetnému APV IVeS. K cene sa pripočíta DPH podľa platných predpisov.

V cene služby sú zahrnuté všetky náklady, súvisiace s plnením predmetu zmluvy po dobu 12 mesiacov t. j. náklady na:

1. bežnú údržbu APV v súlade s legislatívou a s ňou spojenú konzultačnú činnosť,
2. ostatné priame a režijné náklady súvisiace so zabezpečovaním služieb STP (poštovné, telefón a ďalšie náklady, súvisiace so sprístupňovaním nových verzií APV IVeS).
	1. Používateľ uhradí dohodnutú čiastku podľa odseku 1 v jednej splátke resp. viacerých dohodnutých splátkach na základe zálohovej faktúry najneskôr do 14 dní odo dňa jej vystavenia. Po úhrade zálohovej faktúry vystaví Poskytovateľ Používateľovi faktúru v zákonnej lehote.
	2. Poplatok za služby STP k APV IVeS na každý ďalší rok sa uhrádza vo výške aktuálnej cenníkovej ceny za služby k APV IVeS v čase ich obnovenia, ktorá je zverejnená na web stránke IVeS („www.ives.sk“).

**Čl. 3**

**Povinnosti Poskytovateľa**

1. Poskytovateľ je povinný udržiavať APV IVeS funkčné v zmysle platnej legislatívy a upravovať ho v dôsledku legislatívnych zmien, pripomienok používateľov, ako aj zmien v oblasti informačných technológií.
2. Prispôsobovať APV IVeS legislatívnym zmenám najneskôr ku dňu ich platnosti (za predpokladu, že boli zverejnené aspoň 14 kalendárnych dní pred ich účinnosťou) resp. k termínu predkladania požadovaných výstupov z APV IVeS (pri legislatívnych zmenách väčšieho rozsahu).
3. V rámci dohodnutej ceny vykonávať bežnú údržbu prevádzkovaného APV IVeS, t. j. odstraňovať všetky odchýlky APV IVeS od špecifikácie zadanej Používateľom alebo popísaných činností v používateľskej dokumentácii. Doba na odstránenie reklamovaných chýb v APV IVeS je najviac 14 dní od nahlásenia Používateľom.
4. Posúdiť a po dohode zmluvných strán realizovať ďalšie pripomienky a požiadavky, ktoré vyplynú z prevádzky a z praktického používania predmetného APV IVeS.
5. Priebežne počas platnosti zmluvy poskytovať Používateľovi služby STP k APV IVeS, vrátane bezplatného sprístupňovania nových verzií používaného APV IVeS a všetky zmeny dokumentácie s tým súvisiace a prerokúvať s nim prípadné pripomienky a reklamácie.
6. Umožniť Používateľovi registráciu na portáli IVeS Košice („www.ives.sk“) s cieľom využívania služieb poskytovaných Poskytovateľom prostredníctvom tohto portálu.
7. Nadštandardné služby STP k APV IVeS (metodicko-konzultačné školenia u Používateľa, asistenčná technická pomoc, konverzie, ...) na základe požiadavky Používateľa poskytovať za úhradu podľa platného cenníka IVeS.
8. Poskytovať Používateľovi telefonické konzultácie k APV IVeS („hot-line“) v pracovných dňoch v čase od 8.00 hod. do 16.00 hod. na telefónnom čísle 055/720 33 11 (zoznam kontaktných telefónnych čísiel je uvedený na portáli IVeS).

**Čl. 4**

**Povinnosti Používateľa**

1. Používateľ je povinný predmet zmluvy prevziať a uhradiť dohodnutú cenu za poskytované služby (podľa článku 2 ods. 1 a 2).
2. Používateľ je povinný dodržiavať dohodnuté Zásady a podmienky oprávneného používania SW produktov IVeS.

**Čl. 5**

**Záruky**

Poskytovateľ počas platnosti zmluvy sa zaväzuje:

1. garantovať funkčnosť APV IVeS po dobu platnosti zmluvy, odstraňovať prípadné nedostatky v odovzdanom APV IVeS,
2. po odstránení zistených chýb a otestovaní funkčnosti upraveného APV IVeS zasielať Používateľovi nové verzie APV IVeS, s  opisom vykonaných zmien,
3. zabezpečiť, aby sprístupnené nové verzie APV IVeS vykonávali správne všetky funkcie popísané v dokumentácii,
4. informovať Používateľa o stave dodaného APV IVeS a prípadných zistených závažných chybách.

**Čl. 6**

**Platnosť, zmena, zrušenie zmluvy**

1. Zmluva sa uzatvára na dobu **neurčitú**, nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia podľa platných predpisov.
2. Používateľ uhradením dohodnutej ceny získava od Poskytovateľa právo na používanie APV IVeS uvedené v článku 1 ods. 1 tejto zmluvy a využívanie služieb STP až do dátumu ich obnovy, ktorý je dohodnutý ku dňu **31.03.**v nasledujúcom roku.
3. Uplynutím doby poskytovania služieb STP (spravidla po 12 mesiacoch) je možné tieto služby obnoviť na ďalších 12 mesiacov. Prejavom vôle Používateľa, aby Poskytovateľ pokračoval v ďalšom poskytovaní služieb STP k APV IVeS bude uhradenie zálohovej faktúry vo výške aktuálnej cenníkovej ceny služby k predmetnému APV IVeS, ktorú k dátumu obnovy služieb STP zašle Poskytovateľ Používateľovi.
4. V prípade úhrady poplatku za služby STP iba pre aktualizovaný zoznam APV IVeS (čiastočná úhrada) bude uzavretá nová zmluva, ktorá nové skutočnosti zohľadní.
5. Ak Používateľ neuhradí zaslanú zálohovú faktúru v lehote jej splatnosti (zvyčajne 14 dní po dátume obnovy služieb STP), nasledujúcim kalendárnym dňom dôjde k zrušeniu platnosti a účinnosti zmluvy.
6. K zrušeniu zmluvy dôjde aj písomným oznámením Používateľa k stanovenému termínu. V takomto prípade Používateľ nemá právo na vrátenie prípadnej alikvotnej čiastky ceny za poskytované služby.
7. Poskytovateľ môže vypovedať zmluvu:
8. s jednomesačnou výpovednou lehotou v prípade porušenia povinností Používateľa uvedených v bode 4.2. tejto zmluvy,
9. so 6 mesačnou výpovednou lehotou bez uvedenia dôvodu.

**Čl. 7**

**Ochrana údajov pri servisnom zásahu**

* 1. Ak Používateľ vo svojich informačných systémoch spracúva prostredníctvom APV IVeS osobné údaje, je v zmysle zákona o ochrane osobných údajov v roli tzv. prevádzkovateľa, ktorý zodpovedá za bezpečnosť spracovávaných osobných údajov.
	2. Pre zachovanie čo najvyššej miery bezpečnosti osobných a iných údajov Používateľa Poskytovateľ uprednostňuje pri poskytovaní služieb taký spôsob servisného zásahu, ktorý nevyžaduje sprístupnenie osobných údajov ale iba anonymizovaných údajov informačného systému, pokiaľ to APV umožňuje.
	3. Ak Používateľ na zistenie prípadnej chyby v APV alebo v spravovanej databáze sprístupní osobné údaje zo svojho informačného systému Poskytovateľovi za účelom servisného zásahu, Poskytovateľ je v roli tzv. príjemcu, ktorý osobné údaje ďalej nespracúva.
	4. Ak je jednorazové sprístupnenie údajov Používateľa na odstránenie chyby Poskytovateľom nevyhnutné, potom sa Používateľovi odporúča:
1. využiť vnútorné funkcie APV IVeS na anonymizovanie osobných údajov,
2. ak sa sprístupňované údaje budú zasielať elektronickou poštou alebo sa dodajú na médiu, je vhodné ich zabezpečiť  heslom a heslo oznámiť príjemcovi inou cestou.
	1. Poskytovateľ sa zaväzuje, že pri servisnom zásahu vyžadujúcom sprístupnenie Používateľom spracovávaných osobných údajov bez ohľadu na spôsob ich sprístupnenia, bude s nimi nakladať iba poverená oprávnená osoba Poskytovateľa štandardizovanými postupmi definovanými v internej bezpečnostnej dokumentácii Poskytovateľa.
	2. Poskytovateľ a jeho oprávnené osoby zachovajú mlčanlivosť o osobných a iných údajoch Používateľa, s ktorými pritom prídu do styku. Poskytovateľ sa zaväzuje, že nebude spracúvať Používateľom sprístupnené údaje na žiadne iné účely, než ako je zisťovanie prípadnej chyby v APV alebo v evidovaných údajoch Používateľa a neposkytne ich tretej strane. Po splnení tohto účelu Poskytovateľ odstráni všetky sprístupnené údaje Používateľa zo zaslaných nosičov a technických zariadení Poskytovateľa.

**Čl. 8**

**Všeobecné a záverečné ustanovenia**

1. Neoddeliteľnou súčasťou tejto zmluvy je príloha – Zásady a podmienky oprávneného používania SW produktov IVeS.
2. Zmeny, doplnky k tejto zmluve, okrem prípadov uvedených v článku 6 ods. 5, musia byť vyhotovené písomne a podpísané oboma zmluvnými stranami.
3. Táto zmluva sa povinne zverejňuje v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
4. Zmluvné strany súhlasia so zverejnením tejto zmluvy v plnom rozsahu.
5. Zmluvné strany sa dohodli, že na túto zmluvu sa v prípadoch, ktoré nerieši, v plnom rozsahu vzťahuje Obchodný zákonník.
6. Zmluva sa vyhotovuje v dvoch rovnopisoch, z ktorých po jednom obdrží každá zmluvná strana.

V Košiciach, dňa 26.3.2019 V Košiciach, dňa . . . . . . . . . . . . . . . .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Svetlana Gjabelová Ing. Stanislav Blaško

 riaditeľka MŠ riaditeľ IVeS